CELEX: 62010CJ0048
Language: da
Date: 2010-11-18
Title: Domstolens Dom (Sjette Afdeling) af 18. november  2010. # Europa-Kommissionen mod Kongeriget Spanien. # Traktatbrud - miljø - direktiv 2008/1/EF - integreret forebyggelse og reduktion af forurening - godkendelsesvilkår for bestående anlæg - forpligtelse til at sikre driften af sådanne anlæg i overensstemmelse med direktivets krav. # Sag C-48/10.

Domstolens dom (Sjette Afdeling) af 18. november 2010 – Kommissionen mod Spanien
      (Sag C-48/10)
      »Traktatbrud – miljø – direktiv 2008/1/EF – integreret forebyggelse og bekæmpelse af forurening – godkendelsesvilkår for bestående anlæg – forpligtelse til at sikre driften af sådanne anlæg i overensstemmelse med direktivets krav«
      1.                     Traktatbrudssøgsmål – Domstolens prøvelse af søgsmålsgrundlaget – relevante forhold – forholdene ved udløbet af den i den
            begrundede udtalelse fastsatte frist (art. 258 TEUF) (jf. præmis 30-35)
      2.                     Medlemsstater – forpligtelser – gennemførelse af direktiver – undladelse – begrundet i interne forhold – ikke tilladt (art. 258
            TEUF) (jf. præmis 31)
      3.                     Traktatbrudssøgsmål – Kommissionens søgsmålsret – skønsudøvelse (art. 258 TEUF) (jf. præmis 32)
      4.                     Medlemsstater – forpligtelser – undladelse – begrundet med en anden medlemsstats mulige traktatbrud – ikke tilladt (art. 258
            TEUF) (jf. præmis 33)
      Angående
      
         
               Traktatbrud – tilsidesættelse af artikel 5, stk. 1, i Europa-Parlamentets og Rådets direktiv 2008/1/EF af 15. januar 2008
                  om integreret forebyggelse og bekæmpelse af forurening (EUT L 24, s. 8) – anlæg, der kan have indvirkning på emissionerne
                  til luft, vand og jord eller indvirkning på forureningen – betingelser for godkendelse af bestående anlæg.
               
            Konklusion
      
         
                  1)
               
               
                  
               
               
                  	Kongeriget Spanien har tilsidesat sine forpligtelser i henhold til artikel 5, stk. 1, i Europa-Parlamentets og Rådets direktiv
                     2008/1/EF af 15. januar 2008 om integreret forebyggelse og bekæmpelse af forurening, idet det ikke har truffet de nødvendige
                     foranstaltninger for at sikre, at de kompetente myndigheder ved hjælp af godkendelser udstedt i overensstemmelse med direktivets
                     artikel 6 og 8 eller på passende måde ved at revurdere og i givet fald ajourføre vilkårene sørger for, at bestående anlæg
                     senest den 30. oktober 2007 drives i overensstemmelse med kravene i direktivets artikel 3, 7, 9, 10 og 13, artikel 14, litra
                     a) og b), og artikel 15, stk. 2, dog uden at andre særlige EU-retlige bestemmelser berøres heraf.
                  
               
            
         
                  2)
               
               
                  
               
               
                  	Kongeriget Spanien betaler sagens omkostninger.